CELEX: 62013FN0097
Language: et
Date: 2013-12-20 00:00:00
Title: Kohtuasi F-97/13: 20. detsembril 2013 esitatud hagi — ZZ versus FRA

22.3.2014   
            
            
               ET
            
            
               Euroopa Liidu Teataja
            
            
               C 85/26
            
         20. detsembril 2013 esitatud hagi — ZZ versus FRA
   (Kohtuasi F-97/13)
   2014/C 85/44
   Kohtumenetluse keel: inglise
   
      Pooled
   
   
      Hageja: ZZ (esindajad: advokaadid L. Laure ja M. Vandenbussche)
   
      Kostja: Euroopa Liidu Põhiõiguste Amet (FRA)
   
      Hagi ese ja sisu
   
   Nõue tühistada otsus nimetada FRA vanemprojektijuhi ametikohale teine kandidaat ja tühistada vaikimisi tehtud otsus mitte nimetada hagejat teisele vaba ametikoha teates mainitud vanemprojektijuhi ametikohale.
   
      Hageja nõuded
   
   
               —
            
            
               tühistada FRA direktori 5. veebruari 2013. aasta otsus, millega hagejale teatati, et FRA direktori oli otsustanud nimetada sotsiaaluuringute vanemprojektijuhi ametikohale (palgaaste AD 8) teise kandidaadi ja niisiis mitte nimetada hagejat sellele ametikohale;
            
         
               —
            
            
               tühistada vaikiv ja dateerimata otsus mitte nimetada hagejat teisele vaba ametikoha teates mainitud vanemprojektijuhi ametikohale;
            
         
               —
            
            
               tühistada kõik nende õigusvastaste otsuste alusel vastu võetud otsused;
            
         
               —
            
            
               nõue tühistada 11. juuli 2013. aasta otsus niivõrd, kui sellega jäetakse rahuldamata hageja esitatud kaebus ja keeldutakse algatamast faktiliste asjaolude väljaselgitamiseks haldusjuurdlust, mille viiks läbi kaheldamatult kallutamata, erapooletu ja objektiivne uurija;
            
         
               —
            
            
               mõista välja hüvitis hagejale tekitatud varalise kahju eest, mille suurus on hinnanguliselt 550 651 eurot;
            
         
               —
            
            
               mõista välja hüvitis hagejale tekitatud mittevaralise kahju eest, mille suurus on hinnanguliselt 70 000 eurot;
            
         
               —
            
            
               mõista kõik kohtukulud välja kostjalt.